El Palau Robert de Barcelona tracta la qüestió de la immigració, que és el gran fenomen social de la nostra època, en una exposició que està oberta des de l'octubre del 2008 al juliol del 2009.
Aquesta mostra, titulada "La immigració, ara i aquí", ha estat impulsada per la Secretaria per a la Immigració de la Generalitat de Catalunya; concebuda pel sociòleg Jordi Sánchez, comissari de l'exposició, i produïda pel Palau Robert, del Departament de la Presidència de la Generalitat, amb el patrocini de la CAM (Caja Mediterráneo)
En pocs anys Catalunya ha passat de tenir sis milions d'habitants a tenir-ne set i mig.
El Palau Robert de Barcelona tracta la qüestió de la immigració, que és el gran fenomen social de la nostra època, en una exposició que va obrir les portes al públic el 30 d'octubre.
Aquesta mostra, titulada "La immigració, ara i aquí", ha estat impulsada per la Secretaria per a la Immigració de la Generalitat de Catalunya; concebuda pel sociòleg Jordi Sánchez, comissari de l'exposició, i produïda pel Palau Robert, del Departament de la Presidència de la Generalitat, amb el patrocini de la CAM (Caja Mediterráneo).
La inauguració oficial de l'exposició va tenir lloc el 29 d'octubre, a les 19.00 h, en un acte presidit per la consellera d'Acció Social i Ciutadania, Carme Capdevila.
L'acte també va comptar amb la presència del secretari per a la Immigració, Oriol Amorós; del director general-secretari general de Caja Mediterráneo, José Pina, i del comissari de la mostra, Jordi Sánchez.
Pocs fets com la immigració defineixen amb tanta precisió els moments actuals de la societat d'avui dia a Catalunya, però també a bona part dels països del món.
Aquesta realitat constitueix el principal objecte de l'exposició del Palau Robert.
I és en aquest context que Catalunya viu una important transformació, un fet que justifica per si sol una reflexió rigorosa i profunda com la que vol plantejar la mostra.
La xifra de més d'un milió de persones arribades en poc més d'una dècada és una dada ben indicativa d'aquesta realitat.
I des d'un punt de vista global, avui per avui al món es comptabilitzen més de 210 milions de persones considerades immigrants.
Aquestes i altres qüestions s'abordaran en l'exposició "La immigració ara i aquí", que estarà oberta fins al 14 de juny de 2009.
La mostra es divideix en cinc àmbits: "El món es mou", "Catalunya a cops d'immigració", "Veus", "Junts" i "I demà?"
Per a Jordi Sánchez, director de la Fundació Jaume Bofill i comissari de la mostra "l'exposició fa unes aportacions que amb tota seguretat ajudaran el visitant a conèixer millor la realitat actual i també a plantejar alguns dels reptes de present i de futur que no hauríem de defugir.
La societat catalana ha estat històricament una societat que s'ha anat enriquint de les noves incorporacions, i que així ha anat construït uns escenaris de mobilitat social que, ateses les circumstàncies històriques, han estat prou bons.
Ara no hi ha motius per creure que serà diferent."
Coincidint amb l'exposició, s'han programat visites i activitats didàctiques per als escolars de Primària, Secundària, Batxillerat i Cicles Formatius, amb la voluntat que els alumnes dels centres escolars de Catalunya reflexionin i dialoguin sobre el tema de la immigració.
Abans de realitzar la visita, els escolars podran introduir-se en el tema amb les activitats didàctiques que s'expliquen al web del Palau Robert.
Es tracta d'audiovisuals, textos, cites i propostes d'activitats, extretes del material didàctic sobre immigració "Tot un món", de la Fundació Jaume Bofill i publicat per Eumo Editorial.
A més d'aquestes activitats escolars, també s'organitzaran visites guiades per al públic.
En el cas dels dies feiners, caldrà fer una reserva prèvia, mentre que durant els dissabtes, diumenges i dies festius es faran a les 11.30 i a les 12.30 hores, sense reserva prèvia.
(Es pot fer la reserva d'aquestes activitats, que són gratuïtes, al telèfon 670.03.60.81).
L'exposició "La immigració, ara i aquí" ens convida a conèixer, comprendre i viure de prop els processos migratoris en general i l'estat actual de la immigració a Catalunya.
A través de l'exposició els alumnes d'escoles i instituts podran iniciar un diàleg sobre els aspectes fonamentals de la immigració, el perquè, el com i el quan, i desenvolupar un esperit crític, ètic i solidari envers els immigrants, que permeti posar les bases per a la convivència i la construcció conjunta del nostre futur.